Document ID: 31999D0244

ΑΠΟΦΑΣΗ ΤΗΣ ΕΠΙΤΡΟΠΗΣ
της 26ης Μαρτίου 1999
σχετικά με την τροποποίηση της απόφασης 97/296/ΕΚ για την κατάρτιση του καταλόγου των τρίτων χωρών από τις οποίες επιτρέπονται οι εισαγωγές αλιευτικών προϊόντων για ανθρώπινη διατροφή
[κοινοποιηθείσα υπό τον αριθμό Ε(1999)768]
(Κείμενο που παρουσιάζει ενδιαφέρον για τον ΕΟΧ)
(1999/244/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών καταλόγων των επιχειρήσεων τρίτων χωρών από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας και ζώντα δίθυρα μαλάκια(1), όπως τροποποιήθηκε τελευταία από την απόφαση 98/603/ΕΚ(2), και ιδίως το άρθρο 2 παράγραφος 2 και το άρθρο 7,
Εκτιμώντας:
(1) ότι με την απόφαση 97/296/ΕΚ της Επιτροπής(3), όπως τροποποιήθηκε τελευταία από την απόφαση 1999/136/ΕΚ(4), καταρτίστηκε ο κατάλογος των χωρών και εδαφών από τα οποία επιτρέπεται η εισαγωγή προϊόντων αλιείας για ανθρώπινη διατροφή· ότι, στο μέρος Ι του παραρτήματος Ι αναγράφονται τα ονόματα των χωρών και εδαφών που καλύπτονται από ειδική απόφαση και στο μέρος ΙΙ τα ονόματα εκείνων που έχουν δικαίωμα βάσει του άρθρου 2 παράγραφος 2 της απόφασης 95/408/ΕΚ· ότι στο παράρτημα ΙΙ περιλαμβάνονται τα ονόματα των χωρών και εδαφών από τα οποία επετράπησαν οι εισαγωγές μέχρι τις 31 Ιανουαρίου 1999, βάσει των όρων του άρθρου 11 παράγραφος 7 της οδηγίας 91/493/ΕΟΚ·
(2) ότι με την απόφαση 1999/245/ΕΚ της Επιτροπής(5) καθορίστηκαν ειδικοί όροι εισαγωγής για προϊόντα αλιείας και υδατοκαλλιέργειας καταγωγής, Σεϋχελλών· ότι οι Σεϋχέλλες θα πρέπει, ως εκ τούτου, να προστεθούν στο μέρος Ι του παραρτήματος Ι των χωρών και εδαφών από τα οποία επιτρέπεται η εισαγωγή προϊόντων αλιείας για ανθρώπινη διατροφή·
(3) ότι, δεδομένου ότι η Γαλλική Πολυνησία, η Γκαμπόν και το Σεντ Πιέρ και Μικελόν παρέσχον στοιχεία ότι πληρούν τους ισοδύναμους όρους και ότι μπορούν να εγγυηθούν ότι τα αλιευτικά προϊόντα που εξάγουν προς την Κοινότητα πληρούν τις απαιτήσεις υγιεινής της οδηγίας 91/493/ΕΟΚ, είναι, ως εκ τούτου, αναγκαίο να τροποποιηθεί ο ανωτέρω κατάλογος προκειμένου να συμπεριλάβει τις εν λόγω χώρες και εδάφη στο μέρος ΙΙ του καταλόγου·
(4) ότι, λόγω της σοβαρότητας των ελλείψεων που παρατηρήθηκαν κατά τη διάρκεια επίσκεψης επιθεώρησης στο Καζαστάν, δεν επιτρέπονται οι εισαγωγές χαβιαριού και, ως εκ τούτου, η χώρα αυτή διαγράφεται από το μέρος ΙΙ του καταλόγου·
(5) ότι δεν επιτρέπονται πλέον οι εισαγωγές από τρίτες χώρες που αναγράφονται στο παράρτημα ΙΙ από την 1η Φεβρουαρίου 1999·
(6) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της παρούσας απόφασης αντικαθιστά τα παραρτήματα Ι και ΙΙ της απόφασης 97/296/ΕΚ.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 26 Μαρτίου 1999.

Labels: 0
3
5
6